જામનગર મહાનગરપાલિકાની ફરિયાદ અને સંકલન સમિતિની બેઠકમાં જામનગર ૭૮ના ધારાસભ્ય ધર્મેન્દ્રસિંહ મેરૂભા જાડેજા (હકુભા) દ્વારા શહેરીજનોના વિવિધ વિસ્તારોના મહાનગરપાલિકાના અણઉકેલ પ્રશ્નો ઉઠાવ્યા હતા એટલુજ નહિ ધારાસભ્ય હકુભા એ શહેરીજનોને પ્રાથમિક સુવિધાઓ આપવામાં મહાનગરપાલિકાનું તંત્ર વધુ જાગૃત બને તેવી ટકોર કરી હતી. આ ફરિયાદ અને સંકલન સમિતિની બેઠકમાં જામનગર મહાનગરપાલિકાના એનિમલ હોસ્ટેલ બનાવવાના પ્રોજેક્ટ અંગે પ્રશ્ન ઉઠાવેલ હતો, આ ઉપરાંત જામનગર મહાનગરપાલિકામાં કોન્ટ્રાક્ટબેઈઝના કર્મચારીના પગારધોરણ અંગે, વર્ષો જુના અણઉકેલ જુના રેલ્વે સ્ટેશનની જમીનના પ્રશ્ન અંગે, તેમજ પરી મોન્સુનની કેનાલની સફાઈના કામ અંગે, જામનગર મહાનગરપાલિકાની હદમાં લોકોના આરોગ્યને માટે કુલ કેટલા પ્રાથમિક આરોગ્ય કેન્દ્ર આવેલા છે જેમાં કેટલું આરોગ્ય કેન્દ્રનું મહેકમ મંજુર થયેલું છે અને તેમાં હાલ કેટલી જગ્યાઓ ખાલી છે તે બાબતે પ્રશ્ન ઉઠાવેલ હતો.